Kedis, Busungbiu, Buléléng

Désa Kedis inggih punika désa sané magenah ring Kecamatan Busungbiu, Kabupatén Buléléng, Propinsi Bali, Indonésia.

Lelintihan 
Mawit Lontar Pustaka Raja Dalem Tamblingan, kanikayang lelintihan pangawit nyané para pitara utawi sané dumunan Désa Kedis sisi kawan désa sané mangkin kaaranin Yéh Kedis. Irika dané nyeneng 4 petang bungkul antuk 11 jadma sané kauingin antuk Prawayah Buana. Sesampun makudang warsa nyeneng ring Yéh Kedis, kahuripan ipun karejeng semut gatel. Sesampun pawilangan kanikayang antuk magingsir nuju sisi kelod sané kasub antuk aran Watu Lumbang. Ring genah anyar punika dané matemu sareng jadma tiosan sané dumunan nyeneng irika, punika Prawayah Mokoh putra saking Prawayah Prodong. Ring patemuan punika kanikayang antuk magingsir ring sisi kalér Tukad Yéh Jeha sané kauningin antuk wewidangan Jaka Tebel. Irika dumunan nyeneng Prawayah Wayah Sumyarti saking Gobleg, selanturnyané irika dané nyeneng sareng-sareng. Kawéntenang dané ring Jaka Tebel, salanturné kasusul antuk karauhan Prawayah krama Kedis tiosan, sekadi:
 Prawayah Wayah Sumyarti, Gobleg
 Prawayah Wayah Dateng, Gelgel Klungkung
 Prawayah Wayah Lanang Marta, Tanggun Titi, miwah Bantiran Tabanan.
 Prawyah Wayah Nur, Pulasari Tunju
 Prawayah Wayah Kentung, Wangaya
 Prawayah Wayah Sumyani, Dawan Klungkung
 Prawayah Wayah Prejani, Wangaya
 Prawayah Wayah Kita, Ketewel Gianyar
 Prawayah Wayah Dulu, Klungkung
 Prawayah Wayah Braba, Klungkung, Padang Bulia, Pandé Tusan
 Prawayah Wayah Ketes, Sukasada Bubunan

Antuk asil paruman krama ring warsa caka 1623 karauhin olih + 40 bungkul antuk ngabaosang pikobet adat-istiadat, kasepakatin pinaka palaksana Pemeréntahan miwah adat kapimpin olih Wayah Sumyarti kasarengin olih Wayah Dateng miwah Wayah Lanang Marta Toh Jiwa. Sesampun Wayah Sumyarti padem, adat nyané kapimpin olih Wayah Lanang Marta Toh Jiwa.

Warsa Caka 1623 utawi 1701 Maséhi, hawanan Bali kakuasain Pemeréntah Welanda, kalaksanayang pandataan adat ring sinamian wewidangan Buléléng. Rikala punika Wayah Lanang Marta Toh Jiwa karauhin Welanda antuk ngalaksanayang panertiban adat ring Jaka Tebel, kanikayang pinaka Palemahan Jaka Tebel kaaranin Désa Kedis.

Pamréntahan

Désa Dinas 
Wewidangan Désa Umejero madué petang dusun utawi banjar dinas, inggih punika:
 Dusun Kelod 
 Dusun Kangin
 Dusun Kaja 
 Dusun Tengah

Désa Adat 
Mawit adat ring Désa Umejero punika kawéntenang Désa Pakraman Umejero, sané kakepah manados kalih banjar adat, inggih punika:
 Banjar Jaka Sari
 Banjar Jaka Tebel

Démograpi 
Ring sensus warsa 2010, krama désa kirang langkung wénten 2.650 diri sané kakepah dados 1.287 lanang miwah 1.363 istri mawit rasio sex 94,4. Akeh kaluwaraga ring désa puniki 1.119.

Pustaka

Pranala jaba 
  Situs Resmi Propinsi Bali
  Badan Pusat Statistik Propinsi Bali
  Situs Resmi Kabupatén Buléléng
  Badan Pusat Statistik Kabupatén Buléléng
  Situs Resmi Kecamatan Busungbiu
cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.

Kategori:Désa ring Bali